
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 483 

22 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη έκτασης ως αναδασωτέας δημόσιας έκτα¬ 
σης δασικού χαρακτήρα της παρ. 1 του άρθρου 
3 του Ν. 998/79, όπως τροποποιήθηκε και ισχύει 
με το άρθρο 32 του Ν. 4280/2014 συνολικού εμ- 
βαδού διακοσίων είκοσι χιλιάδων τριακοσίων σα¬ 
ράντα εννέα τετραγωνικών μέτρων και σαράντα 
δύο εκατοστών (220.349,42 τ.μ.) στη θέση «Χλόες» 
περιφέρειας Τοπικής Κοινότητας Καστέλας, Δ.Ε. 
Μεσσαπίων του Δήμου Διρφύων - Μεσσαπίων... 1 
Καθορισμός των οριογραμμών αιγιαλού και παρα¬ 
λίας στην περιοχή «Σκαλωτής», Δήμου Σφακίων, 
Νομού Χανίων. 2 


ΑΠΟΦΑΣΕΙ Σ 

Αριθμ. 3338/199771 (1) 

Κήρυξη έκτασης ως αναδασωτέας δημόσιας έκτασης 
δασικού χαρακτήρα της παρ. 1 του άρθρου 3 του 
Ν. 998/79, όπως τροποποιήθηκε και ισχύει με το άρ¬ 
θρο 32 του Ν. 4280/2014 συνολικού εμβαδού δια- 
κοσίων είκοσι χιλιάδων τριακοσίων σαράντα εννέα 
τετραγωνικών μέτρων και σαράντα δύο εκατοστών 
(220.349,42 τ.μ.) στη θέση «Χλόες» περιφερείας Τοπι¬ 
κής Κοινότητας Καστέλας, Δ.Ε. Μεσσαπίων του Δή¬ 
μου Διρφύων - Μεσσαπίων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις της παρ. 1 άρθρου 38 όπως αντικα- 
ταστάθηκε με τις διατάξεις της παρ. 1 του άρθρου 35 
του Ν. 4280/2014 (Φ.Ε.Κ. 159/τ.Α708-08-2014) περί «πε¬ 
ριβαλλοντικής αναβάθμισης και ιδιωτικής πολεοδόμη¬ 
σης - Βιώσιμη ανάπτυξη οικισμών Ρυθμίσεις δασικής 
νομοθεσίας και άλλες διατάξεις και των παρ. 1 και 3 
του άρθρου 41 του Ν. 998/79 (Φ.Ε.Κ. 289/τ.Α'/29-12-1979) 
περί «Προστασίας των δασών και των δασικών εν γένει 
εκτάσεων της χώρας», 


3. Τις με αριθμ. 160417/1180/08-07-1980 και 182447/ 
3049/24-09-1980 εγκύκλιες διαταγές του Υπουργείου 
Γεωργίας σχετικά με την κήρυξη εκτάσεων ως ανα¬ 
δασωτέων. 

4. Τις διατάξεις του Ν. 2503/1997 (Φ.Ε.Κ. 107/τ.Α7 
30.05.1997) περί «Διοίκησης Οργάνωσης, Στελέχωσης 
της Περιφέρειας κ.λπ.». 

5. Τις διατάξεις του Ν. 3852/2010 (Φ.Ε.Κ. 87/τ.Α7 
07.06.2010) περί «Νέας Αρχιτεκτονικής της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

6. Το Π.Δ. 138/2010 (Φ.Ε.Κ. 231/τ.Α727-12-2010 περί «Ορ¬ 
γανισμού της Αποκεντρωμένης Διοίκησης Θεσσαλίας - 
Στερεός Ελλάδας. 

7. Τη με αριθμ. 1669/33104 (Φ.Ε.Κ 648/τ.Β7ΐ9-04-2011) 
απόφαση της Γ.Γ.Α.Δ.Θ.Σ.Ε. περί «Μεταβίβασης δικαι¬ 
ώματος υπογραφής της Γενικής Γραμματέως Αποκε¬ 
ντρωμένης Διοίκησης Θεσσαλίας - Στερεός Ελλάδας 
στον Προϊστάμενο της Γενικής Διευθύνσεως Δασών 
και Αγροτικών Υποθέσεων και στους Προϊσταμένους 
Διευθύνσεων και Δασαρχείων της Ανωτέρω Γενικής 
Δ/νσεως». 

8. Τη με αριθμ. 3093/195228/30-09-2014 πρόταση του 
Δασαρχείου Χαλκίδας, από την οποία προκύπτει ότι η 
έκταση που αναφέρεται στο θέμα καταστράφηκε από 
πυρκαγιά και είχε πριν το χρόνο καταστροφής της δα¬ 
σικό χαρακτήρα κατά την έννοια της παρ. 1 του άρθρου 
3 του Ν. 998/79, όπως τροποποιήθηκε και ισχύει με τις 
διατάξεις του άρθρου 32 του Ν. 4280/2014 καλυπτόμενη 
από χαλεπίου πεύκης και αειφύλλων πλατύφυλλων (κέ¬ 
δρο, αγριελιές, σχίνα, πουρνάρια) πυκνότητας 60-65% 
και ως εκ τούτου επιβάλλεται η κήρυξη της ως αναδα¬ 
σωτέας, αποφασίζουμε: 

Κηρύσσουμε ως αναδασωτέα δημόσια δασικού χα¬ 
ρακτήρα έκταση συνολικού εμβαδού διακοσίων είκοσι 
χιλιάδων τριακοσίων σαράντα εννέα τετραγωνικών μέ¬ 
τρων και σαράντα δύο εκατοστών (220.349,42 τ.μ.) στη 
θέση «Χλόες» περιφερείας Τοπικής Κοινότητας Καστέ¬ 
λας, Δ.Ε. Μεσσαπίων του Δήμου Διρφύων -Μεσσαπίων, 
Περιφερειακής Ενότητας Εύβοιας, όπως απεικονίζεται 
στο συνημμένο τοπογραφικό διάγραμμα του Δασαρ¬ 
χείου Χαλκίδας, της οποίας η βλάστηση καταστράφηκε 
από πυρκαγιά και προσδιορίζεται ακριβώς στο συνημμέ¬ 
νο πίνακα συντεταγμένων ΕΓΣΑ '87, ο οποίος αποτελεί 
αναπόσπαστο μέρος της απόφασης αυτής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η έκταση η αποτελείται από τρία τμήματα και απεικονί¬ 
ζεται στο συνημμένο τοπογραφικό διάγραμμα συνορεύει: 

Τμήμα 1 Εμβαδού 159.034,83 τ.μ. 

Ανατολικά: Με ασφάλτινη οδό. 

Δυτικά: με δάσος χαλεπίου πεύκης και αγροτικές 
εκτάσεις. 

Βόρεια: με δάσος χαλεπίου πεύκης. 

Νότια: με κτηνοτροφική εκμετάλλευση και με την 
αριθμ. 45882/2066/20-09-2012 ΑΕΠΟ όπως τροποποιήθη¬ 
κε με την αριθμ. 15998/422/11-03-2013 απόφαση ΥΠΕΚΑ. 

Τμήμα 2 Εμβαδού 60.325,09 τ.μ. 

Ανατολικά: Με δάσος αειφύλλων πλατύφυλλων. 

Δυτικά: Με γεωργική έκταση, ασφάλτινη οδό και ανα¬ 
δασωτέα έκταση σύμφωνα με την αριθμ. 2568/03.09.1998 
απόφαση κήρυξης έκτασης. 

Βόρεια: με δάσος αειφύλλων πλατύφυλλων. 

Νότια: με την αριθμ. 45882/2066/20-09-2012 ΑΕΠΟ 
όπως τροποποιήθηκε με την αριθμ. 15998/422/11-03-2013 
απόφαση ΥΠΕΚΑ και γεωργική έκταση. 

Τμήμα 3 Εμβαδού 989,50 τ.μ. 

Ανατολικά: Με δάσος αειφύλλων πλατύφυλλων. 

Δυτικά: με την αριθμ. 45882/2066/20.09.2012 ΑΕΠΟ 
όπως τροποποιήθηκε με την αριθμ. 15998/422/11.03.2013 
απόφαση ΥΠΕΚΑ. 


Βόρεια: με δάσος αειφύλλων πλατύφυλλων. 

Νότια: Με δάσος αειφύλλων πλατύφυλλων. 

Ο χαρακτηρισμός των όμορων εκτάσεων είναι εν¬ 
δεικτικός. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση και 
η αποκατάσταση της δασικής βλάστησης. Η αποκατά¬ 
σταση της βλάστησης θα γίνει με φυσική αναγέννηση 
ή με πρόγραμμα τεχνητής αναγέννησης. 

Η παρούσα ισχύει από της δημοσιεύσεως της στην 
Εφημερίδα της Κυβερνήσεως. 

Από τις διατάξεις της παρούσας, δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 6 Οκτωβρίου 2014 

Με εντολή Γενικής Γραμματέως 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Δασών 
ΑΘΑΝΑΣΙΟΣ ΞΗΡΟΓΙΑΝΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 0 Ί% 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 4384 (2) 

Καθορισμός των οριογραμμών αιγιαλού και παραλίας 
στην περιοχή «Σκαλωτής», Δήμου Σφακίων, Νομού 
Χανιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν. 3852/2010 (ΦΕΚ 87 τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

β) Των άρθρων 3 και 5 του Ν. 2971/2001 (ΦΕΚ 285 
τ.Α') «Αιγιαλός και παραλία και άλλες διατάξεις», όπως 
ισχύουν σήμερα. 

γ) Του άρθρου 113 του Ν. 3978/2011 (ΦΕΚ 137 τ.Α') «Δημό¬ 
σιες Συμβάσεις'Εργων, Υπηρεσιών και Προμηθειών στους 
τομείς της Αμυνας και της Ασφάλειας - Εναρμόνιση με 
την Οδηγία 2009/81/ΕΚ - Ρύθμιση Θεμάτων του Υπουργεί¬ 
ου Εθνικής Άμυνας», σύμφωνα με το οποίο καθορίζεται 
η αρμοδιότητα του ΓΕΕΘΑ στη διαδικασία Καθορισμού 
των ορίων αιγιαλού και παραλίας και προσδιορίζεται ότι 
η έκθεση και το διάγραμμα επικυρώνονται με απόφαση 
του Γ ενικού Γ ραμματέα Αποκεντρωμένης Διοίκησης. 

δ) Του άρθρου 46, παρ. 21 του Ν. 3220/2004 (ΦΕΚ 15 
τ.Α'), σύμφωνα με το οποίο αρμοδιότητες του Υπουρ¬ 
γού Οικονομίας και Οικονομικών, οι οποίες ανήκαν ή 
είχαν μεταβιβασθεί στους Νομάρχες, μέχρι την έναρξη 
λειτουργίας των Νομαρχιακών Αυτοδιοικήσεων και αφο¬ 
ρούν θέματα των Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση, 
με τις διατάξεις της §2 του άρθρου 39, του Ν. 2218/1994, 
περιέρχονται στο Γ ενικό Γ ραμματέα της Περιφέρειας. 

ε) Του Ν. 3200/1955 (ΦΕΚ 97 τ.Α') «Περί διοικητικής 
αποκέντρωσης», όπως αυτές τροποποιήθηκαν, συμπλη¬ 
ρώθηκαν και ισχύουν σήμερα, με τα Ν.Δ. 532/1970, Β.Δ. 
704/1970, Β.Δ. 705/1970, Β.Δ. 192/1972, Π.Δ. 71/1984, Π.Δ. 
347/1986, Ν. 2026/1992 και Π.Δ. 97/1993. 

στ) του Π.Δ 136/2010 (ΦΕΚ 229 τ.Α') «Οργανισμός της 
Αποκεντρωμένης Διοίκησης Κρήτης». 

2. Τη με αριθ. 37930/Δ10Ε/1264/14.10.2005 (Φ.Ε.Κ 1432/05 
τ.Β') κοινή υπουργική απόφαση του Πρωθυπουργού και 
του Υπουργού Οικονομίας και Οικονομικών για τον κα¬ 
θορισμό των αρμοδιοτήτων των Υφυπουργών Οικονο¬ 
μίας και Οικονομικών. 

3. Τη με αριθ. 1033511/989/00ΤΥ/Ε'/09.04.2003 εγκύ¬ 
κλιο του Υπουργού Οικονομίας και Οικονομικών με την 
οποία παρέχονται διευκρινήσεις επί των διατάξεων του 
Ν. 3220/2004 (ΦΕΚ 15 τ.Α'). 

4. Το με αριθ. 1030067/296/Α0006/07.04.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των Υφυπουρ¬ 
γών Οικονομίας και Οικονομικών που περιέρχονται από 
10.04.2004 στους Γενικούς Γραμματείς Περιφερειών». 

5. Την αριθ. 4542/13.09.2011/ΠΟΛ.1191/13.09.2011 εγκύ¬ 
κλιο της Δ/νσης Δημόσιας Περιουσίας του Υπουργείου 
Οικονομικών σχετικά με την παροχή οδηγιών για την 
εφαρμογή των προβλεπόμενων ρυθμίσεων από το άρ¬ 
θρο 113 του Ν. 3978/2011 (ΦΕΚ.137 τ.Α'). 

6. Την από 24.09.2010 αίτηση της Μανούσακα Αση¬ 
μένιας του Ιωσήφ, η οποία κατατέθηκε στην Κτημα¬ 
τική Υπηρεσία Χανίων όπου και έλαβε αριθμό πρωτ. 


2030/24.09.2010 με την οποία ζητήθηκε ο καθορισμός 
της οριογραμμής του αιγιαλού και της παραλίας στην 
περιοχή Σκαλωτής, Δήμου Σφακιών, Νομού Χανίων. 

7. Το από τον Σεπτέμβριο του 2010 τοπογραφικό διά¬ 
γραμμα (μια πινακίδα), που συνέταξε ο Σπύρος I. Μαρής, 
Διπλωματούχος Πολιτικός Μηχανικός του Πανεπιστη¬ 
μίου Λονδίνου, σε κλίμακα 1:500, το οποίο ελέγχθηκε 
ως προς την ακρίβεια της αποτύπωσης απ’ τον Πάλλα 
Αθανάσιο, Τεχνολόγο Τοπογράφο Μηχανικό, υπάλλη¬ 
λο της Κτηματικής Υπηρεσίας Χανίων την 23.04.2014 
και θεωρήθηκε την ίδια ημερομηνία από τον Μαρινάκη 
Αντώνιο, Αγρονόμο Τοπογράφο Μηχανικό, Αναπληρωτή 
Προϊστάμενο της ίδιας Υπηρεσίας. 

8. Το αριθ.Φ.119/191169α/Σ.5564/27.12.2011 έγγραφο του 
ΓΕΕΟΑ σύμφωνα με το οποίο από πλευράς αρμοδιοτή¬ 
των του όπως αυτές απορρέουν από το άρθρο 17 του 
Ν. 2971/2001, δεν έχει αντίρρηση για τη συνέχιση της 
διαδικασίας καθορισμού των ορίων αιγιαλού - παραλίας 
και τυχόν υπάρχοντος παλαιού αιγιαλού στην περιοχή 
«ΣΚΑΛΩΤΗΣ», Δήμου Σφακιών, Νομού Χανίων. 

9. Την από 23.04.2014 έκθεση της κατά το άρθρο 3 
του Ν. 2971/2001 αρμόδιας Επιτροπής για τον καθορι¬ 
σμό οριογραμμών αιγιαλού και παραλίας στην περιοχή 
Σκαλωτής, Δήμου Σφακίων, Νομού Χανίων. 

10. Το αριθ. 3096/19.09.2014 έγγραφο της Κτηματικής 
Υπηρεσίας Χανίων σύμφωνα με το οποίο διαβιβάστηκε 
στην Αποκεντρωμένη Διοίκηση Κρήτης (Δ/νση Οικο¬ 
νομικού -Τμήμα Δημόσιας Περιουσίας) το σύνολο της 
σχετικής αλληλογραφίας για την έκδοση επικυρωτικής 
πράξης, αποφασίζουμε: 

Επικυρώνουμε την από 23.04.2014 Έκθεση της κατά 
το άρθρο 3 του Ν. 2971/19.12.2001 αρμόδιας επιτροπής 
καθορισμού των ορίων αιγιαλού και παραλίας, για τον 
καθορισμό των οριογραμμών αιγιαλού και παραλίας 
στην περιοχή Σκαλωτής, Δήμου Σφακίων, Νομού Χανί¬ 
ων, καθώς επίσης και το από τον Σεπτέμβριο του 2010 
τοπογραφικό διάγραμμα (μια πινακίδα), κλίμακας 1:500, 
το οποίο συντάχθηκε από τον Σπύρο I. Μαρή, Διπλωμα¬ 
τούχο Πολιτικό Μηχανικό του Πανεπιστημίου Λονδίνου 
και ελέγχθηκε ως προς την ακρίβεια της αποτύπωσης 
απ’ τον Πάλλα Αθανάσιο, Τεχνολόγο Τοπογράφο Μη¬ 
χανικό, υπάλληλο της Κτηματικής Υπηρεσίας Χανίων, 
την 23.04.2014 και θεωρήθηκε την ίδια ημερομηνία από 
τον Μαρινάκη Αντώνιο, Αγρονόμο Τοπογράφο Μηχανικό, 
Αναπληρωτή Προϊστάμενο της ίδιας Υπηρεσίας. 

Καθορίζουμε τις οριογραμμές αιγιαλού και παραλίας 
στο παραπάνω τοπογραφικό διάγραμμα ως εξής: 

ΟΡΙΟΓΡΑΜΜΗ ΑΙΓΙΑΛΟΥ με κόκκινη συνεχή πολυγω¬ 
νική γραμμή όπως ορίζεται από τα σημεία: 

Α1-Α2- Α3 ....- Α11 - Α12 - Α13 

ΟΡΙΟΓΡΑΜΜΗ ΠΑΡΑΛΙΑΣ με κίτρινη συνεχή πολυγω¬ 
νική γραμμή, όπως ορίζεται από τα σημεία: 

Π1-Π2- Π3 ...- Π11 - Π12 - Π13 

και σε απόσταση 10,00 μ. από τον αιγιαλό, για την 
εξυπηρέτηση των σκοπών της παραγρ. 2, του άρθρου 1, 
του Ν. 2971/2001. 

Εντός της Ζώνης παραλίας δεν υπάρχουν κτίσματα. 

Η Επιτροπή αποφαίνεται πως δεν υπάρχει περίπτωση 
παλαιού αιγιαλού. 

- Οι κορυφές των οριογραμμών του αιγιαλού και της 
παραλίας, είναι εξαρτημένες από το Κρατικό Δίκτυο, 
στο Γεωδαιτικό Σύστημα Συντεταγμένων της προβολής 
ΕΓΣΑ '87. 

Στο τοπογραφικό διάγραμμα υπάρχει πίνακας συ¬ 
ντεταγμένων των κορυφών οριοθέτησης αιγιαλού και 
παραλίας (ΕΓΣΑ '87). 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ηράκλειο, 26 Σεπτεμβρίου 2014 

Ο Γενικός Γραμματέας 
Αποκεντρωμένης Διοίκησης 
ΓΡΗΓΟΡΙΟΣ ΡΟΚΑΔΑΚΗΣ 


ΕΚΘΕΣΗ 

Έκθεση της Επιτροπής καθορισμού των ορίων 
αιγιαλού - παραλίας και παλαιού αιγιαλού 

Χανιά σήμερα 23-4-2014 ημέρα Τετάρτη, η παραπά¬ 
νω επιτροπή που προβλέπεται από το άρθρο 3 του 
Ν. 2971/01 και η οποία συστάθηκε με την αριθμό 257/ 
22.1.2014, απόφαση του Γενικού Γραμματέα Αποκεντρω¬ 
μένης Διοίκησης Κρήτης, συγκληθείσα κατόπιν της με 
αριθμ .πρωτ. 1401/9-4-2014 πρόσκλησης του Προέδρου 
της Επιτροπής, συνεδρίασε στα γραφεία της Κτηματι¬ 
κής Υπηρεσίας Χανίων, με παρόντες τους: 

1) Μαρινάκη Αντώνη , Αναπληρ. Προϊστάμενο της Κτη¬ 
ματικής Υπηρεσίας Χανίων, ως Πρόεδρο, 

2) Μαραγκάκη Στυλιανό, ΠΕ Πολιτικό Μηχανικό, υπάλ¬ 
ληλο του Δήμου Σφακιών, ως τακτικό μέλος, 

3) Δαριβιανάκη Διογένη, Λιμενάρχη Κεντρικού Λιμε¬ 
ναρχείου Χανίων, ως τακτικό μέλος, 

4) Μπουντουράκη Γεώργιο, Τοπογράφο Μηχανικό, 
υπάλληλο της Δ/νσης Τεχνικών Έργων, Περιφερειακής 
Ενότητας Χανίων, της Περιφέρειας Κρήτης, ως τακτικό 
μέλος, 

ενώ το τακτικό και αναπληρωματικό μέλος από την 
Δ/νση Περιβάλλοντος και Χωρικού σχεδιασμού της 
Αποκεντρωμένης Διοίκησης Κρήτης ήταν απόντες και 
παρουσία της γραμματέας Καζαζάκη Όλγας. 

Συζήτησε το παρακάτω θέμα: 

Καθορισμός των οριογραμμών αιγιαλού και παραλίας 

στην περιοχή της «Σκαλωτής», του Δήμου Σφακιών, 
Νομού Χανίων. 

Αφού έλαβε υπόψη: 

1. Την από 24-9-2010 αίτηση της Μανούσακα Ασημέ¬ 
νιας του Ιωσήφ, η οποία κατατέθηκε στην Κτηματική 
Υπηρεσία Χανίων και πήρε αριθ. πρωτ. 2030/24-9-2010, 
με την οποία ζητά τον καθορισμό των οριογραμμών 
αιγιαλού - παραλίας στην περιοχή του θέματος. 

2. Το από τον Σεπτέμβριο του 2010 Τοπογραφικό 
Διάγραμμα (μία πινακίδα) που συντάχθηκε από τον 
Σπύρο I. Μαρή Διπλωματούχο Πολιτικό Μηχανικό του 
Πανεπιστημίου Λονδίνου σε κλίμακα 1:500, το οποίο 
ελέγχθηκε για την ακρίβεια της αποτύπωσης από τον 
Μαρινάκη Αντώνη, Αγρ. Τοπογράφο Μηχανικό, Υπάλληλο 
της Κτηματικής Υπηρεσίας Χανίων, την 18-11 -2010 και 
θεωρήθηκε από τον Προϊστάμενο της ίδιας Υπηρεσίας, 
Εμμανουήλ Προεστάκη, την ίδια ημερομηνία. 

3. Την από 18-11-201 ΟΈκθεση της αρμόδιας Επιτροπής 
καθορισμού των ορίων αιγιαλού και παραλίας, με την 
οποία καθορίστηκαν οι οριογραμμές αιγιαλού και πα¬ 
ραλίας στην περιοχή του θέματος επί του παραπάνω 
αναφερόμενου τοπογραφικού διαγράμματος. 


4. Το αριθ. 2679/14-12-2010 έγγραφο της Κτηματικής 
Υπηρεσίας Χανίων προς το ΓΕΝ , με το οποίο του δια¬ 
βιβάζεται η από 18-11-201 ΟΈκθεση της Επιτροπής Καθο¬ 
ρισμού των οριογραμμών αιγιαλού και παραλίας στην 
περιοχή του θέματος και το από τον Σεπτέμβριο του 
2010 τοπογραφικό διάγραμμα ( μία πινακίδα) που τη 
συνοδεύει, προκειμένου αυτό να εκφράσει τις απόψεις 
του για τον καθορισμό των οριογραμμών αιγιαλού και 
παραλίας στην περιοχή του θέματος. 

5. Το αριθ. Φ.544.5/799/11/Σ. 7295/24-8-2011 έγγραφο του 
ΓΕΝ προς το ΓΕΕΘΑ, με κοινοποίηση στην Κτηματική 
Υπηρεσία Χανίων, με το οποίο του διαβιβάζεται η από 
18-11-2010 έκθεση και το από τον Σεπτέμβριο του 2010 
τοπογραφικό διάγραμμα προκειμένου να επιστραφούν 
στην Κτηματική Υπηρεσία Χανίων διατυπώνοντας την 
γνώμη του για την συνέχιση της διαδικασίας του κα¬ 
θορισμού και στο οποίο αναφέρεται ότι το ΓΕΝ από 
πλευράς αρμοδιοτήτων του όπως αυτές απορρέουν 
από το άρθρο 17 του Ν. 2971/2001 , δεν έχει αντίρρη¬ 
ση για τη συνέχιση της διαδικασίας καθορισμού των 
ορίων αιγιαλού, παραλίας και τυχόν υπάρχοντος πα¬ 
λαιού αιγιαλού στην περιοχή του θέματος και με το 
οποίο επισημαίνεται στην Κτηματική Υπηρεσία Χανίων 
ότι σύμφωνα το άρθρο 5 του Ν. 2971/2001 όπως αυτό 
τροποποιήθηκε με το άρθρο 113 του Ν. 3978/ 2011 και 
ισχύει, δεν απαιτείται πλέον η σύμφωνη γνώμη του ΓΕΝ 
για την έκδοση επικυρωτικής απόφασης του αρμοδίου 
οργάνου για τον καθορισμό ή τον επανακαθορισμό των 
ορίων αιγιαλού -παραλίας και τυχόν υπάρχοντος πα¬ 
λαιού αιγιαλού , αλλά μόνο κατά το αρχικό στάδιο της 
διαδικασίας απαιτείται η σύμφωνη γνώμη του ΓΕΕΘΑ 
αποκλειστικά και μόνο σε θέματα αρμοδιοτήτων του 
όπως αυτά απορρέουν από το άρθρο 17 του Ν. 2971/2001, 
για τη συνέχιση της διαδικασίας. 

6. Το αριθ. Φ.119/191169α/Σ.5564/27-12-2011 έγγραφο του 
ΓΕΕΘΑ προς την Κτηματική Υπηρεσία Χανίων, σύμφω¬ 
να με το οποίο το ΓΕΕΘΑ από πλευράς αρμοδιοτή¬ 
των του όπως αυτές απορρέουν από το άρθρο 17 του 
Ν. 2971/2001 , δεν έχει αντίρρηση για τη συνέχιση της 
διαδικασίας καθορισμού των ορίων αιγιαλού, παραλίας 
και τυχόν υπάρχοντος παλαιού αιγιαλού , στην περιοχή 
«Σκαλωτής», του Δήμου Σφακιών, Νομού Χανίων. 

7. Το γεγονός ότι η προαναφερόμενη διαδικασία για 
τον καθορισμό των οριογραμμών αιγιαλού και παραλίας 
στην περιοχή του θέματος δεν ολοκληρώθηκε με την 
έκδοση επικυρωτικής απόφασης του αρμοδίου οργάνου. 
Γι αυτό το λόγο η επιτροπή που συστάθηκε με την αριθ. 
257/22-1-2014, απόφαση του Γ ενικού Γ ραμματέα Αποκε¬ 
ντρωμένης Διοίκησης Κρήτης συνεδριάζει εκ νέου για 
να εξετάσει την αρχική αίτηση της Ασημένιας Μανού¬ 
σακα για τον καθορισμό των οριογραμμών αιγιαλού και 
παραλίας στην περιοχή του θέματος. 

8. Το από τον Σεπτέμβριο του 2010 Τοπογραφικό 
Διάγραμμα ( μία πινακίδα) που συντάχθηκε από τον 
Σπύρο I. Μαρή Διπλωματούχο Πολιτικό Μηχανικό του 
Πανεπιστημίου Λονδίνου σε κλίμακα 1:500, το οποίο 
ελέγχθηκε για την ακρίβεια της αποτύπωσης από τον 
Πάλλα Αθανάσιο, Τεχν. Τοπογράφο Μηχανικό, Υπάλληλο 
της Κτηματικής Υπηρεσίας Χανίων, την 23-4-2014 και 
θεωρήθηκε από τον Αναπληρωτή Προϊστάμενο της ίδιας 
Υπηρεσίας, Μαρινάκη Αντώνη, Αγρόν. Τοπογρ. Μηχανικό, 
την ίδια ημερομηνία. 

9. Την αυτοψία που έκανε η επιτροπή στην περιοχή 
του θέματος. 

10. Το γεγονός ότι η περιοχή κατά το μεγαλύτερο 
μέρος είναι αμμώδης. 

11. Ότι οι κλίσεις του εδάφους είναι ομαλές. 

12. Ότι η θέση του αιγιαλού επηρεάζεται έντονα από 
ανέμους βορείων διευθύνσεων. 

13. Ότι σε απόσταση 200 μέτρων από την ακτή , το 
βάθος είναι περίπου 5 μέτρα και σε απόσταση 500 μέ¬ 
τρων από την ακτή, το βάθος είναι περίπου 10 μέτρα, 
όπως προκύπτει από το χάρτη ΓΥΣ 1:50.000 επίσης το 
ανάπτυγμα του πελάγους είναι πολύ μεγάλο και πλησίον 
της ακτής υπάρχουν βραχώδεις ύφαλοι. 

14. Ότι στη θέση που καθορίζεται ο αιγιαλός δεν υπάρ¬ 
χουν τεχνικά έργα. 

15. Ότι στην περιοχή δεν έχει ξεκινήσει η διαδικασία 
για την εφαρμογή του Εθνικού Κτηματολογίου. 

16. Ότι η περιοχή Ασφένδου - Καλλικράτης ( νότιες 
παράκτιες ακτές ) περιλαμβάνεται στην εθνική πρόταση 
του δικτύου «Φύση 2000» ΘΒ4340012. 

17. Ότι οι περιοχές: Χώρα Σφακιών - Φραγκοκάστελλο - 
Λουτρό, έχουν κηρυχθεί ιδιαιτέρου φυσικού κάλους. 
απόφαση ΥΠΠΕ Φ31/36852/2942/12.10.73. 

18. Ότι στην περιοχή δεν έχουν καταγραφεί μέχρι 
σήμερα Δημόσια Ακίνητα. 

19. Τις διατάξεις του Νόμου 2971/2001 περί αιγιαλού, 
παραλίας και άλλων διατάξεων. 

20. Το άρθρο 113 του Ν. 3978/2011 (ΦΕΚ137/Α716-6-2011) 

21. Την αριθ. 1089532 πε/8205πε/Β0010/20-4-2005 ( ΦΕΚ 
595/4-5-2005) κυα των υπουργών Οικονομίας και Οικονο¬ 
μικών και Περιβάλλοντος, Χωροταξίας και Δημοσίων'Ερ- 
γων με την οποία καθορίζονται τα στοιχεία που πρέπει 


να λαμβάνει υπόψη της η Επιτροπή κατά τον καθορισμό 
των οριογραμμών αιγιαλού και παραλίας, καθορίζουμε: 

Επί του από τον Σεπτέμβριο του 2010 Τοπογραφι- 
κό Διάγραμμα (μία πινακίδα) που συντάχθηκε από τον 
Σπύρο I. Μαρή Διπλωματούχο Πολιτικό Μηχανικό του 
Πανεπιστημίου Λονδίνου σε κλίμακα 1:500, το οποίο 
ελέγθηκε για την ακρίβεια της αποτύπωσης από τον 
Πάλλα Αθανάσιο, Τεχν. Τοπογράφο Μηχανικό, Υπάλληλο 
της Κτηματικής Υπηρεσίας Χανίων, την 23-4-2014 και 
θεωρήθηκε από τον Αναπλη. Προϊστάμενο της ίδιας 
Υπηρεσίας, Μαρινάκη Αντώνη, Αγρόν. Τοπογρ. Μηχανικό, 
την ίδια ημερομηνία. 

α) την οριογραμμή του αιγιαλού με κόκκινη συνεχό¬ 
μενη πολυγωνική γραμμή και με κορυφές: Α1, Α2, Α3. 

Α11, Α12, Α13. 

β) Την οριογραμμή της παραλίας με κίτρινη συνεχό¬ 
μενη πολυγωνική γραμμή και με κορυφές: Π1, Π2, Π3,..., 
Π11, Π12, Π13, 

και σε απόσταση 10 μέτρων από τον αιγιαλό, για την 
εξυπηρέτηση των σκοπών της παραγράφου 2 του άρ¬ 
θρου 1 του Ν. 2971/2001. 

Εντός της Ζώνης της παραλίας δεν υπάρχουν κτίσματα. 

γ) Δεν υπάρχει περίπτωση Παλαιού Αιγιαλού. 

Στο τοπογραφικό διάγραμμα υπάρχει πίνακας συ¬ 
ντεταγμένων των κορυφών οριοθέτησης αιγιαλού και 
παραλίας (ΕΓΣΑ '87). 

Ο Πρόεδρος 
ΑΝΤΩΝΙΟΣ ΜΑΡΙΝΑΚΗΣ 
Τα μέλη 

ΣΤΥΛΙΑΝΟΣ ΜΑΡΑΓΚΑΚΗΣ 
ΔΙΟΓΕΝΗΣ ΔΑΡΙΒΙΑΝΑΚΗΣ 
ΓΕΩΡΓΙΟΣ ΜΠΟΥΝΤΟΥΡΑΚΗΣ 

